નેવી બ્લ્યૂ સૂટમાં સાગર હેન્ડ્સમ લાગતો હતો. પાર્ટી માટે સોહનલાલનો આખો બંગલો દુલ્હનની જેમ શણગારાયો હતો. ખુશ્બુથી વાતાવરણ મઘમઘતુ હતું, સોહનલાલે તથા તેમની પત્નીએ ઉષ્માભર્યુ સ્વાગત કર્યુ. વેલકમ ડ્રીંકની ટ્રે હાથમાં લઈને વઈટરો દોડાદોડી કરતા હતાં. મમ્મી પપ્પાએ દારૂ પીવાની ના પાડી હતી, તેથી સાગરે પણ સોફ્ટડ્રીંક જ લીધુ. એટલામાં એક મોર્ડન અને સુંદર યુવતિને લઈને સોહનલાલ તેમની તરફ આવ્યા. તેઓએ તેની સાથે ઓળખાણ કરાવી, “મારી એક ની એક દિકરી રોઝી, હાલ જ અમેરિકા થી આવી છે.” તે સાગરને શેકહેન્ડ કરતાં બોલી, “હાય ! આઈ એમ રોઝી. યુ આર લુકીંગ વેરી ગુડ.”